இவ்வகைக் கடன் அட்டைகளை வைத்திருப்போர், செலுத்த வேண்டிய கடன் தொகையை ஒரு கிரெடிட் கார்டிலிருந்து இன்னொரு கிரெடிட் கார்டுக்கு மாற்றிக் கொள்ளலாம். கடன் அட்டைகளுக்காகச் செலுத்த வேண்டிய பாக்கித் தொகையைப் பற்றிக் கவலைப்படுபவர்கள் இவ்வகைக் கடன் அட்டைகளைப் பயன்படுத்தலாம். ஒரு அட்டையில் உள்ள இருப்புத் தொகையை இன்னொரு அட்டைக்கு மாற்றுவதற்காகக் குறைந்த அளவு கட்டணம் மட்டுமே வசூலிக்கப்படும். பெரும்பாலான வங்கிகள் முதல் மூன்று மாதங்களுக்குத் தங்களுடைய இருப்புத் தொகை மாற்றக் கடன் அட்டைகளுக்கு (Balance Transfer Credit Cards) எவ்வித வட்டியும் வசூலிப்பதில்லை. ICICI, SBI மற்றும் Standard Chartered போன்ற வங்கிகள் இத்தகைய கடன் அட்டைகளை வழங்குவதில் முன்னணியில் இருக்கின்றன.